પરંતુ આટલું જ નહીં. નિગમની દૂરદર્શિતા ઘણી વધારે આગળ છે. નિગમનું મૂળભૂત કાર્ય ખેડૂતોના સશક્તિકરણનું છે. વિવિધ પાક વ્યવસ્થાપન પદ્ધતિઓ અપનાવવા માટેના માર્ગો અને માધ્યમો ઊભા કરવાના આ હેતુને સિદ્ધ કરવા માટે નિગમ વિવિધ હિતધારકોને એકસાથે લાવવા માટેના પ્રયાસો હાથ ધરે છે. તેનું લક્ષ્ય કૃષિ પેદાશોમાં થતો બગાડ અટકાવવાનું, મૂળભૂત ઉત્પાદનમાં મૂલ્યવૃદ્ધિ કરવાનું, નિકાસની તકો ઊભી કરવાનું અને કરાર આધારિત ખેતી તરફ જવાનું પણ છે. આ ઉપરાંત, ઊર્જા સંરક્ષણ અને ઓછી કિંમતની બાયોગેસ ઊર્જાને પ્રોત્સાહન આપવું પણ નિગમની કાર્યસૂચિમાં અગ્રતા ધરાવે છે. નિગમનો મૂળભૂત ઉદ્દેશ તો ગ્રામીણ વિસ્તારોમાં લોકોના જીવનધોરણમાં સુધારો કરવાનો છે.